ב־20 באפריל 1933 הדפיס העיתון שהוא עבד בו "דורטמונדר-אנזייגר" דיוקן של אדולף היטלר בעמוד הראשון לרגל יום הולדתו, אותו צייר שטומפ זמן קצר קודם לכן כאשר היטלר נאם. המשטרה המקומית ראתה את הציור כלא מחמיא, וקריקטורה "זדונית" והשתמשה באירוע כהזדמנות לכבוש את הדפוס ואת העריכה של העיתון, שהיה ידוע כליברלי ושמאלני. התוצאה הייתה סגירת העיתון ואיסור פרסום של שטומפ.
הוא איבד לפתע את מקור ההכנסה העיקרי שלו. בשנים שלאחר מכן הוא ניסה לשמור על עצמו מבחינה כלכלית על ידי מכירת רישומי נוף וצבעי מים. לשם כך הוא נסע למספר רב של מדינות אירופה ובילה הרבה זמן מחוץ לגרמניה.
לאחר ששטומפ חזר מסטוקהולם לקוניגסברג בפברואר 1940 בידיעה כי בתו הילדה חולה אנושות, הוא כבר לא קיבל היתר יציאה. בספטמבר הוא שכר חדר בפרוולק (פרוולקה) שם התבטא בכנות פוליטית.
הוא נעצר ב-2 באוקטובר 1940 ונידון לשנת מאסר בגין בגידה. תנאי המעצר התאפיינו בעיקר בתת-תזונה שיטתית; במהלך ששת החודשים בכלא, שטומפ איבד 30 ק"ג ונחלש מרעב, חלה בדלקת ריאות ומת בכלא ב-5 באפריל 1941 בגיל 55.
יומנו מהכלא נשמר.
מורשתו.
לאחר שבנו היחיד של סטומפ, הרמן, נפל בלנינגרד בסוף שנת 1941, שלוש הבנות ששרדו הבטיחו את שימור מורשתו האמנותית, הכוללת כ-20,000 ליטוגרפיות וצבעי מים רבים וציורי שמן.
לאחר האיחוד של גרמניה הועברה מרבית מורשתו לאחיינו של הגרפיקאי, מיכאל שטומפ, שבבעלותו ארכיון שטומפ מאז 1998, שנמצא בגלנהאוזן.
חלקים אחרים של האוסף נמצאים במכון לחקר העיתונים בדורטמונד.
Cold as You
Cold as You (בעברית: קַר כָּמוֹךָ) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום הבכורה שלה, "Taylor Swift". השיר יצא לאור ב-24 באוקטובר 2006, בסמוך לצאת האלבום עצמו, על ידי חברת התקליטים ביג משין רקורדס.
בנוסף לכך, נכלל השיר במהדורת "" שהוציאה סוויפט ב-26 באוקטובר 2006.
רקע וכתיבה.
השיר נכתב על ידי טיילור סוויפט וליז רוז שכתבה עימה שירים כמו "Teardrops on My Guitar" ו-"Picture to Burn", והופק על ידי נייתן צ'פמן. הוא מפרט את החוויה של סוויפט עם בחור שלא היה זמין רגשית אליה. על השיר נאמר כי "בניגוד לוויליאם שייקספיר שמשווה את אהובתו ליום קיץ, סוויפט משווה את אהובה ליום קר וגשום".
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.
ביקורת.
ברולינג סטון הוא דורג במקום ה-188 ברשימת "כל 206 השירים של טיילור סוויפט, לפי דירוג".
מפרץ מיראבלו
מפרץ מיראבלו (נקרא גם מפרץ מיראבלה; ) הוא מפרץ בים כרתים בחלקה המזרחי של כרתים ביוון. זהו המפרץ הגדול ביותר באיי יוון והחמישי בגודלו בים התיכון. עיירת התיירות איוס ניקולאוס משקיפה על המפרץ. למקום זה חשיבות רבה בחקר של ההתיישבות ההיסטורית באי כרתים.
היסטוריה.
החוף של מפרץ מיראבלו נודע בזכות תפקידו בפיתוח מתכות נחושת ב-3000 לפנה"ס. בתקופה המינואית, ערים על קרקע גבוהה המשקיפה על מפרץ מיראבלו הוקמו כערי מקלט.
מפרץ מיראבלה
קבוצת יהודה
קבוצת יהודה, הנקראת על שם שבט יהודה, היא קבוצת חברות פרטיות ישראליות העוסקות בגידור, פלדה ורשתות.
היסטוריה.
קבוצת יהודה נוסדה בשנת 1974 על ידי איש העסקים הדרום אפריקאי, מנדל קפלן וחברת דיסקונט להשקעות.
עם הקמתה עסקה הקבוצה בייצור רשתות פלדה מרותכות לתעשיית הבנייה.
במהלך השנים התרחבה החברה ונכנסים לתחומים נוספים של ייצור פלדה, כגון: מיחזור גרוטאות, התכה, ערגול מוטות, עיבוד והכנה לבנייה, וגם גידור.
בשנת 1985 הקימה הקבוצה מפעל גידור. בדצמבר 2007 הקימה את חברת "יהודה גדרות" ופיצלה לתוכה את כל פעילותה בתחום הגידור.
בשנות ה-90 החברה החלה להעסיק מהגרים רבים ממדינות ברית המועצות לשעבר, ועל כך זכתה בפרס הסוכנות היהודית על תרומתה לקליטת גל העלייה הגדול.
נכון לשנת 2021 הקבוצה מחזיקה ב-10 מפעלים ברחבי ישראל ומעסיקה כ-700 עובדים המשרתים לקוחות ישראלים וזרים. משרדי החברה שוכנים באזור התעשייה הצפוני שבאשדוד ומנכ"ל החברה הוא נתן להב.
הבחירות לרשויות המקומיות בישראל (2003)
הבחירות לרשויות המקומיות בישראל התקיימו בפעם השתים עשרה ב-28 באוקטובר 2003.
מערכת הבחירות ביישובים השונים.
אבו גוש.
המועמד סלים גבר (54.11%) ניצח את המועמד יוסף איברהים (45.89%) בבחירות לראשות העיר. בבחירות למועצת העיר, רשימתו של איברהים זכתה ביותר קולות אך למספר מנדטים שווה כמו זאת של גבר (4 מנדטים כל אחד). רשימה נוספת זכתה במנדט אחד.
הרכב מועצת העיר:
אבן יהודה.
רב-גונדר בדימוס, עמוס עזאני (69.85%) גבר על המועמדת שמולו, קרן כצמן (30.15%) ואחרי שהמועמד אברהם הררי, פרש מהתמודדות לראשות העיר.
הרכב מועצת העיר:
רשימות שינוי, ש"ס ואבן יהודה אחת לא עברו את אחוז החסימה.
אום אל-פאחם.
המועמד האשם מחאג'נה (75.06%) גבר על המועמד סעיד אגבאריה (24.94%) ואחרי שהמועמד יוסף מחאמיד פרש יחד עם רשימתו. בנוסף, רשימותיהם של שני המתמודדים לא עברו את אחוז החסימה.
הרכב מועצת העיר:
רשימות אלאימאן (האשם מחאג'נה), בל"ד (סעיד אגבאריה) לא עברו את אחוז החסימה. רשימות אום אל-פאחם אל מוסתקבל ותחאלף אלמוסתקלין (יוסף מחאמיד) פרשו מהתמודדות וקיבלו 0 קולות.
אופקים.
ראש העיר המכהן, יאיר חזן (40.37%) שהתמודד ברשימה עצמאית (בתמיכת הליכוד) הפסיד ליו"ר הליכוד בעיר, אבי אסרף (43.06%). בנוסף התמודד עוד מועמד, יעקב עבאדה (16.58%). במועצת העיר הרשימה שזכתה להכי הרבה קולות הייתה רשימת הקהילה התורנית (דגל התורה) לעומת רשימתו של יאיר חזן (שירדה מהשנייה בגודלה לשלישית בגודלה) ולעומת רשימת הליכוד (שזכתה למנדט בודד והייתה הרשימה השישית בגודלה). רשימתו של המועמד יעקב עבאדה לא עברה את אחוז החסימה וזכתה להכי מעט קולות.
הרכב מועצת העיר:
הרשימות אור באופק, מהפך, אופק חדש ושילוב (יעקב עבאדה) לא עברו את אחוז החסימה.
אורנית.
לראשונה התקיימו בחירות גם במספר יישובים ביהודה ושומרון וביניהם גם אורנית.
צבי מה-יפית (45.23%) זכה בבחירות לראשות העיר לאחר קרב צמוד עם דב רוזן (44.40%) שהוכרע ב-20 קולות בלבד. בנוסף התמודדו גם שמעון אדרי (6.47%) ורוני שמר (3.90%).
הרכב מועצת העיר:
רשימת יחד (רוני שמר) לא עברה את אחוז החסימה.
אזור.
ראש העיר המכהן, אמנון זך (48.51%) זכה שוב בבחירות לראשות העיר לאחר שקיבל תמיכה רחבה ממפלגות השמאל בארץ ומהרשימה החרדית בעיר. מולו התמודדו יו"ר הליכוד בעיר, אוריאל תנעמי (25.03%), ציון חוה (14.73%) ונבון קצב (11.73%).
הרכב מועצת העיר:
אליכין.
ראש העיר המכהן ויו"ר "אליכין עצמאית", גדעון חממי (54.52%) ניצח את המועמד השני, יו"ר הליכוד בעיר, זרח יהודה (45.48%) ולאחר שהמועמד דוד חממי פרש מהתמודדות לראשות העיר.
הרכב מועצת העיר:
רשימת יחד (דוד חממי) לא עברה את אחוז החסימה.
באר יעקב.
מועמד הליכוד, ניסים גוזלן (66.67%) ניצח בבחירות לראשות העיר. מולו התמודדו יוסף אומיד מרשימת "יש דרך אחרת" (32.66%) ויו"ר החזית החרדית, אברהם בוסקילה (0.67%).
הרכב מועצת העיר:
באר שבע.
ראש העירייה המכהן יעקב טרנר זכה לכהונה נוספת לאחר שקיבל כ-48% מהקולות. יריביו העיקריים היו אנדריי אוזן מרשימת הליכוד (16.7%) וצבי פוגל מרשימת באר שבע בראש (15.4%). בבחירות למועצה זכתה רשימתו של טרנר ב-4 מנדטים, רשימתו של פוגל ב-2 מנדטים ורשימת הליכוד של אוזן ב-2 מנדטים. הדתיים שרצו במשותף קיבלו 4 מנדטים, "באר שבע ביתנו" זכתה ב-3 מנדטים ושלוש רשימות קטנות זכו כל אחד במנדט אחד. רשימתו של רוביק דנילוביץ', (שכיום מכהן כראש העירייה) זכתה להישג מכובד כאשר קיבלה 7 מנדטים.
עוד התמודדו לראשות העיר: יו"ר באר שבע ביתנו, משה בורוכוב (7.91%), חבר המועצה זכריה אוהב שלום (5.11%), יוסף שכטמן (3.51%) ויעל מגן (2.82%).
הרכב מועצת העיר:
הרשימות אלטרנטיבה (יוסף שכטמן), חידוש (יעל מגן), מחנה הצדק (מרצ), שח"ר, התקווה החדשה ונחל 2003 לא עברו את אחוז החסימה.
בני עי"ש.
ראש העיר המכהן, מרק בסין (60.92%) זכה בבחירות לראשות העיר והמשיך לכהונה שנייה. מולו התמודדו יצחק בן יצחק מהליכוד (24.16%) ובוריס גורמן (14.91%).
הרכב מועצת העיר:
גבעתיים.
ראש העיר המכהן מאז 1993, אפרים (אפי) שטנצלר (55.88%) נבחר לקדנציה נוספת בעיר (ממנה פרש ב-2006). מולו התמודדו יוסף זרזבסקי (23.64%) וטליה ארגמן (20.48%).
הרכב מועצת העיר:
הרצליה.
ראשת העירייה המכהנת יעל גרמן ניצחה בסיבוב הראשון עם כ-56% מקולות הבוחרים. המועמד המרכזי מולה היה יהודה אוריאלי שקיבל 23% מההצבעות. עוד התמודדו: דניאל פלטי (5.49%), אורית רשפי (5.03%), עוזי לב צור (5.01%), הראל ניסנוב (3.62%) ויוסי גבעתי (1.56%).
הרכב מועצת העיר:
הרשימות ועדי הורים בהרצליה (הראל ניסנוב), הרצליה למען תושביה, הרצליה חוזרת להוביל (דניאל פלטי), אורית רשפי לראשות עיריית הרצליה ורשימת "גבעתי היתרון בניסיון" לא עברו את אחוז החסימה.
חולון.
ראש העיר המכהן ומועמד מפלגת העבודה, מוטי ששון (58.54%) נבחר לקדנציה נוספת בעיר לאחר שניצח את מועמד הליכוד יואל ישורון (41.46%)
הרכב מועצת העיר:
רשימת חולון בראשות משה רום (ראש העיר בין השנים 1989-1993) לא עברה את אחוז החסימה.
חיפה.
בחיפה נבחר מועמד שינוי יונה יהב, עם כ-51.8% מההצבעות. יהב היה לראש העיר הראשון שנולד בחיפה ושאינו מטעם מפלגת העבודה. מולו התחרה מועמד הליכוד שמואל ארד שגרף 42% מהקולות, המועמד החרדי יהודה אריה בליטנטל (כ-3%) ושמעון אוחיון (כ-1.5%).
הרכב מועצת העיר: